system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Biserica Buna Vestire din Târgu Mureș?
assistant
Biserica Buna Vestire, cunoscută de localnici și sub denumirea de Catedrala Mică (spre a o deosebi de Catedrala Ortodoxă aflată în partea opusă a Pieței Trandafirilor), a fost construită între anii 1926-1936 după modelul Bazilicii Sf. Petru din Roma.

Istoric
Biserica a fost sfințită în ziua de 8 septembrie 1936 de mitropolitul greco-catolic Alexandru Nicolescu al Arhieparhiei de Făgăraș și Alba Iulia. Din partea guvernului a fost prezent ministrul Valer Pop, care a rostit un discurs.

Protopopul Iosif Pop (1896-1985) a rămas la Târgu Mureș în timpul ocupării Transilvaniei de Nord de Ungaria fascistă, între 1940-1944. În anul 1948 a fost arestat de autoritățile comuniste pentru refuzul de a trece la Biserica Ortodoxă Română.

În anul 1948, după interzicerea Bisericii Române Unite cu Roma, autoritățile comuniste au instalat în Biserica Buna Vestire din Târgu Mureș o parohie a Bisericii Ortodoxe Române, care folosește lăcașul până în prezent. 

Biserica se găsește pe lista edificiilor revendicate de BRU. 

În data de 11 februarie 2014 Tribunalul Mureș a dat dreptate părții greco-catolice, soluție atacată cu recurs de către partea ortodoxă. În data de 27 noiembrie 2014 Curtea de Apel Târgu Mureș a admis recursul Protopopiatului Ortodox Român Târgu Mureș și a respins acțiunea Protopopiatului Greco-Catolic Târgu Mureș.

Note

Bibliografie
Iosif Pop, Credință și apostolat. Memorii, Fundația Culturală „Vasile Netea”, Târgu Mureș, 2004.

Galerie de imagini

Legături externe 
 Istoricul Protopopiatului Greco-Catolic Târgu Mureș
 Mică, dar la fel de frumoasă, romania-actualitati.ro. Accesat la 12 mai 2022.

Biserica Buna Vestire
Fondări în 1926
Biserici greco-catolice din România
Buna Vestire
Biserici cu hramul Buna Vestire